Las Cucutas ye un mont de 989 metros d'altaria situau en a muga entre as provincias de Zaragoza y Teruel, en a sierra d'Arcos. En a suya cima se troba un vértiz cheodesico.

Toponimia
L'oronimo Las Cucutas presenta una variant de cocota, que se repite por atras parz d'Aragón y d'a Peninsula Iberica a traviés d'a variant cogota. Pa cocota se documenta un significau de cima en a parla de Tarazona y Moncayo y de Petiella d'Aragón. En castellano de Navarra se gosa emplegar la variant cogota. Esta clase de microtoponimos pueden representar una oronimización d'o substantivo cocote, referiu a una part d'o cuerpo. En Alaba cocote significa "cabezo alto" y bi heba toponimos formaus con esta palabra en o sieglo XIX que actualment se presentan con a variant cogote. Tamién en A Riocha bi ha bel microtoponimo con a forma cogote.

Cheolochía
En Las Cucutas bi ha una representación d'a superficie d'erosión fundamental d'o Mioceno superior.
Las Cucutas